Ung jente i Zürich i Sveits 2013 med håret samlet stramt med en hårstrikk i en høy hestehale 
**Hestehale** er en frisyre der en samler det meste eller alt av langt hår i bakhodet med en hårstrikk eller liknende. Avhengig av mote kan en også sette opp hestehalen med hårklemmer eller la den henge på den ene sida av hodet ved å samle håret ved øret. Hestehale er en praktisk frisyre for kvinner og menn med langt hår og er vanlig blant idrettsutøvere og andre som er fysisk aktive i lek eller arbeid. Frisyren har navn etter likheten med halen på en hest.

For stramme hestehaler kan føre til hårtap, i noen tilfeller også hodepine.

Hestehale på kvinner
--------------------

Golfspilleren Suzann Pettersen med det blonde håret i en hestehale som er trukket gjennom skyggelua. Hestehaler er vanlig blant idrettsutøvere og andre som er fysisk aktive eller i arbeid. Foto: 2010 
Voksne kvinner, i motsetning til jenter, som fulgte europeisk mote, ble i tida fram til 1900-tallet sjelden sett utendørs med håret i en uformell stil som en hestehale.

I dag har kvinner vanligvis håret i hestehale i uformelle sammenhenger som jobb eller trening. De kan ha andre, ofte mer forseggjorte frisyrer, for eksempel med fletter og tilbehør, i mer formelle eller festlige anledninger. Hestehale er også populær blant skolejenter. Det er en praktisk fristyre som holder langt hår vekk fra øynene og halsen. Det er dessuten lett å samle håret og løsne den opp igjen som en selv ønsker.

* Lita jente med noe av håret i hale.Lita jente med noe av håret i hale.
* Ecuadoriansk kvinne med håret samlet med et bånd.Ecuadoriansk kvinne med håret samlet med et bånd.
* Den japanske kunstløperen Miki Ando (født 1987) med hestehale. Foto: 2010Den japanske kunstløperen Miki Ando (født 1987) med hestehale. Foto: 2010
* Hestehale med fiskeflette innerstHestehale med fiskeflette innerst

Hestehale på menn
-----------------

George Washington (1732–1799), USAs første president, samlet nakkehåret i en hårpisk, en type hestehale surret i et bånd eller lagt i en pose. Washington brukte ikke parykk, som var vanlig i datidens vestlige herremote, men pudret eget hår. Maleri: Ellen Sharples, 1796–1797 

Ulike former for hestehale har vært vanlig i kulturer der menn har langt hår. På 1700-tallet var det for eksempel vanlig blant vestlige menn å ha langt hår eller langhåra parykker som de kunne samle i nakken. På midten av 1900-tallet ble langt hår blant menn, og dermed også hestehalen, symbol for ungdomsopprør og motkultur. Etter dette ble hestehale mer akseptert i enkelte miljøer, for eksempel blant musikere og motorsykkelentusiastar,
 mens den har vært bannlyst eller vakt oppsikt i andre, som i politiet, deler av politikken og i næringslivet.

* Indianeraktivisten Billy Frank, Jr. (1931–2014) med håret samlet i en hestehale  Foto: Doug Zimmer, 2011Indianeraktivisten Billy Frank, Jr. (1931–2014) med håret samlet i en hestehale  Foto: Doug Zimmer, 2011
* Kort hestehale på gråhåret mann.Kort hestehale på gråhåret mann.
* Den argentinske fotballspilleren Jonás Gutiérrez (født 1983) med håret i hestehale  Foto: 2009Den argentinske fotballspilleren Jonás Gutiérrez (født 1983) med håret i hestehale  Foto: 2009

Se også
-------

* Flette
* Musefletter
* Hårknute
* Hårpisk
* Hårtopp

Referanser
----------

1. ↑  schwarzkopf.no: Livlige hestehaler: Arkivert 15. desember 2014 hos Wayback Machine.*...Å samle langt hår i en hestehale,...*
2. ↑  Woman.no: 10 myter om sunt hår[*død lenke*], 17.nov 2011.: *...Stramme fletter og hestehaler kan føre til hårtap!...*
3. ↑  James, William; Berger, Timothy; Elston, Dirk (2005). *Andrews' Diseases of the Skin: Clinical Dermatology*. (10th ed.). Saunders. ISBN 0-7216-2921-0; Freedberg, et al. (2003). *Fitzpatrick's Dermatology in General Medicine*. (6th ed.). McGraw-Hill. ISBN 0-07-138076-0. Oppgjevne av Engelsk Wikipedia.
4. ↑
5. ↑  The Portrait», georgewashington.si.edu - «He tied his hair in a queue, which was sometimes worn in a small black silk bag.»
6. 1 2  «frisyre», *Store norske leksikon* (23.08.2011).
7. ↑  
«Pass notes, No 3,122: Karl Lagerfeld», guardian.co.uk (8. feb. 2012) - «he still sports the dry grey ponytail of a weekend pub rocker»;
«Long Hair for Men», hairfinder.com - «My uncle [...] joined [...] the motorcycle club, and it appears mandatory that you are to grow your hair, long»]
8. ↑  «Grønt lys for hårete politimenn», VG.no (01.10.99) - «Justisdepartementet har nå godtatt Likestillingsombudets avgjørelse om langhårede politimenn.»;
Paul Henley, «Swedes cheer economic prosperity», BBC News (24 January 2012) - «Anders Borg, the finance minister almost as famous for his ponytail and earring as for his steady handling of the national economy.»;
«Slipstvang på it-avdelingen?» Arkivert 28. januar 2007 hos Wayback Machine. Computerworld (14.12.2006);
Matthew Overington, «'Sandal and ponytail set' cramping Linux adoption?», CNET (March 28, 2006)

Eksterne lenker
---------------

* (en) Ponytails – kategori av bilder, video eller lyd på Commons Rediger på Wikidata